અમદાવાદ: ગઈ કાલે રવિવારની જાહેર રજા, ગૌરી વ્રત તેમજ ફ્રેન્ડશિપ ડેના લીધે પોલીસનું સતત પેટ્રોલિંગ અને પોલીસ બંદોબસ્ત ગોઠવવામાં અાવ્યાં હતાં. છતાં મેમનગર વિસ્તારમાં અાવેલા પ્રેમજ્યોતિ ટાવરના છઠ્ઠા માળે અાવેલા ફ્લેટને તસ્કરોઅે નિશાન બનાવી રૂ. ૧.૮૭ લાખની મતાની ચોરી કરી હતી. સાંજના સમયે પરિવાર બહાર નાસ્તો કરવા ગયો હતો ત્યારે ચોરી થઈ હતી. વસ્ત્રાપુર પોલીસે ગુનો નોંધી તપાસ શરૂ કરી છે.